# Anastasia Lazariuc

### De la Wikipedia, enciclopedia liberă

ANASTASIA LAZARIUC, solistă vocală

S-a născut la data de 6 iulie 1953 în localitatea Băcioi, Chişinău, Republica Moldova. Urmează Şcoala muzicală-profesională „Eugen Neagoe” din Chişinău, secţia dirijat–coral.

ACTIVITATEA MUZICALĂ:

În anul 1972, devine solista formaţiei Sonor cu care efecuiază turnee în toată Rusia dar şi în spaţiul internaţional.

În anul 1973, câştigă premiul al II-lea la festivalul Cântecului de la Liepaia, Lituania.

În anul 1975 este angajată pentru doi ani ca solistă la Filarmonica din Cernăuţi, moment în care o înlocuieşte pe cântăreaţa Sofia Rotaru.

În anul 1977, devine solista orchestrei Radiodifuziunii din Chişinău.

Anastasia Lazariuc susţine turnee în Statele Unite, India, Cambodgia, Belgia, Germania, ş.a. Colaborează frecvent cu Televiziunea din Moscova şi înregistrează melodii pentru Casa Melodia.

În anul 1982, primeşe titlul de Artistă Emerită a Republicii Moldova.

În anul 1989, cu ocazia unui spectacol dedicat lui Eugen Doga de la Chişinău Anastasia face cunoştinţă cu o echipă artistică din România şi astfel se naşte idea unor turne comune.Din echipa respectivă făceau parte Alexandru Arşinel, Mihai Constantinescu, Anda Călugăreanu. Este momentul în care Anastasia Lazariuc începe colaborarea cu Mihai Constantinescu. Cu acesta va face turnee în toată Moldova fiind acompaniaţi de trupa Anastasiei.

În luna octombrie 1989, Anastasia Lazariuc cântă pentru prima oară în România.

În anul 1990, susţine un recital la Festivalul Naţional de Muzică Uşoară Mamaia.

În anul 1992, Anastasia Lazariuc se stabileşte în România. Devine cunoscută mai ales pentru duetele cu Mihai Constantinescu.

DIN PRESA:

Anastasia Lazariuc şi soţul Nicolei

Este de notorietate faptul că Nicola s-a îndrăgostit de altcineva, nu spunem cine, şi a plecat de acasă. Cu toate acestea ea şi sotul său se poartă ca nişte oameni maturi. Încă mai vorbesc la telefon, şi, potrivit Nicolei, nici nu poate fi vorba de divorţ. Dacă din punct de vedere emoţional (şi nu numai) Mihai Alexandru i-a rămas fidel Nicolei, nu acelaşi lucru se poate spune în ceea ce priveşte planul profesional. Astfel, el a făcut cuplu cu Anastasia Lazariuc. Prima lor piesă este deja gata şi se numeşte “Cu tine”. Mihai Alexandru semnează atât versurile cât şi muzica. Cei doi au început pregătirile pentru videoclip, în care, lovitura de teatru, va aparea şi Mihai. El nu mai făcuse uz de calităţile sale de interpret de pe vremea când făcea parte din trupa Iris, între anii 1986-1989. Artistul va aparea acum în videoclip şi va cânta cu vocea o melodie in stil house, cu accente de rap. (Simona Gherman, Entertainment Editor )

Anastasia Lazariuc aceeaşi mărime cu fiica Cântăreaţa moldoveană Anastasia Lazariuc se poate mândri la cei 53 de ani ai săi cu o siluetă foarte zvelta.Deşi între ele există o diferenţă de vârstă de 30 de ani, cântăreaţa şi fiica ei poartă aceleaşi masuri la îmbrăcăminte. Blonda poartă şi acum mărimea 38 la îmbrăcăminte, lucru care îi facilitează accesul la garderoba fiicei sale, Ileana, posesoare a aceleiaşi masuri. „Sunt fericită că purtăm aceleaşi mărimi pentru că putem să ne împrumutăm hainele“, a spus cântăreaţa. Cu toate că nu se potrivesc întotdeauna la gusturi, Anastasia şi Ileana reuşesc să găsească câte ceva demn de înteres prin şifonierul celeilalte. În ultima vreme, cântăreaţa a început să agreeze tot mai mult pantalonii, articol vestimentar preferat şi de fiica sa. Anastasia Lazariuc a fost considerată în mai multe rânduri de-a lungul timpului, cea mai frumoasă femeie din Republica Moldova, iar Ileana este apreciată drept una dintre cele mai sexy vedete de pe la noi. (Uma-Maria Voicu - Averea)

Anastasia Lazariuc duet cu soţul Nicolei

Dacă Ileana a luat un start spectaculos intrând în distribuţia filmului "The Harverster" produs în România de Steven Segal, mama sa a luat şi ea taurul de coarne, asumându-şi riscul intrării de una singură în show-biz. Vedeta a făcut un nou cuplu profesional cu Mihai Alexandru. Prima piesă a acestei colaborări este deja gata, pregătirile pentru videoclip fiind în toi. Opera se numeşte "Cu tine" (melodie şi text Mihai Alexandru) şi ne va prezenta o cu totul altă Anastasie. Romantismul şi sensibilitatea lirică a vechilor melodii au fost lăsate deoparte, pentru stilul house, cu accente de rap. Noutatea absolută a piesei este aceea că Mihai Alexandru va cânta cu vocea şi va apărea şi în videoclip. Piesa va scoate la suprafaţă disponibilităţi necunoscute ale frumoasei moldovence, dar şi calităţile de interpret ale lui Mihai. (Jurnalul de Chişinău)

PIESE DIN REPERTORIU:

Ion Aldea Teodorovici:

    „Seara albastră”,

„Bucuraţi-vă” „Până la lacrimi mi-e dragă viaţa”

Daria Radu: „Destin” „Urare”

Mihai Constantinescu: „Mama” „A trecut un an” „Speranţa lumii” Maria”

Eugen Doga: „Orice femeie e frumoasă”

Albume lansate:

1983 – „Primăvara”

1985 – „Cred în dragoste”

1987 – „Ochii mei”

1991 – „La est şi la vest de Prut” (împreună cu Mihai Constantinescu)

1993 – „Adio tristeţe” (împreună cu Mihai Constantinescu)

1994 – „Maria” (împreună cu Mihai Constantinescu)

1995 – „Anastasia”, disc single

1997 – „Cine poate şti”

2000 – „Cu tine”

2003 – „Destin”

SURSE:

"Alternative pop-dance", Daniela Caraman-Fotea, Titus Andrei, Editura Humanitas, 2003, www.anastasialazariuc.ro

Adus de la "http://ro.wikipedia.org../../../a/n/a/Anastasia_Lazariuc_3df0.html"

Categorie: Cântăreţi moldoveni

##### Views

- Articol
- Discuţie
- Versiunea curentă

##### Caută